ප‍්‍රශ්නය - කොහොම වුණත් නවනීදන් පිල්ලේ මහත්මිය මේ වනවිටත් නොයෙක් දේවල් කියලා තියෙනවා? පිළිතුර - මේ වසර අවසානයේ ඇය දෙන ලිඛිත වාර්තාවෙන් ඇය තව ඉදිරි පියවරක් තියනවා. ඒක ජාත්‍යන්තර පරීක්‍ෂණයක් කරා යන ඉදිරි පියවරක්. ඇත්තටම ගත්තොත් ඇය ආවේ යුද අපරාධ ගැන හොයන්නනේ. නොකළේත් ඒකමනේ. මාධ්‍ය වාර්තාවලට අනුව මම නම් දැක්කේ නෑ එතුමිය ඔය සමූහ ඝාතන වුණා කියලා කියන තැන්වලට යනවා. යුද්දෙ අවසන් දවස්වල මහා පරිමාණයෙන් ඝාතන වුණා කියලා සාක්‍ෂි එහෙම හෙව්වේ නැහැනේ. ඒ වගේ දේවල්වලට එහෙම සංවේදි වුණ බවක් පෙන්නුවේ නෑ. මාධ්‍ය වාර්තාවලට අනුව නම් බෞද්ධ කොඩිය ඇයි අතන තියෙන්නේ. ඞී.එස්. සේනානායක ප‍්‍රතිමාව ඇයි එතැන තියෙන්නේ. ඔන්න  ඕවා හොයන්න තමයි එතුමිය මෙහෙම ඇවිත් තියෙන්නේ. ඊට අමතරව රතුපස්වල ගැනත් කිඹුල් කඳුළු හෙළලා තිබුණා. ආවේ යුද අපරාධ ගැන හොයන්න. ඇවිත් කළේ මොකක්ද? මුළු සමාජයේම ප‍්‍රශ්න හොයන්න ආපු බවක්නේ පෙන්නුවේ.